ÅRSBERETNING 2013.

Verran og Inderøy fjellstyre har sitt virkeområde i Sandseter statsallmenning i Verran Kommune.

Rettighetshavere til allmenningen er innbyggere i deler av Inderøy Kommune, samt deler av Verran Kommune. Styret består av tre representanter fra hver kommune.

Styrets oppgave består i å ivareta rettighetene til de bruksberettigede, samt å legge til rette for allmennhetens tilgang til allmenningen. Viktige bruksretter i dag er beiting, seterdrift, jakt, fangst og fiske.

Styrets sammensetning for 2013 har vært: Leder: Ole Tronstad. Inderøy.

 Nestleder: Odd Vidar Vandbakk. Verran.

 Medlem: Eli B Skjelstad. Verran.

 Medlem: Ida Stuberg. Inderøy.

 Medlem: Signar Berger. Inderøy.

 Medlem: Leif Jåma. Verran.

Styret har i 2012 avholdt 3 styresmøter og behandlet 18 saker. I tillegg har vi hatt befaring på 2 hytter.

Fjellstyrets samlede driftsinntekt var for 2013 på kr.482151,- og driftsresultatet for 2013 var på kr: 73495,-

Herav fikk styret tilført kr. 79000,- i statlige midler til oppsyn. For øvrig består inntektene av salg av jakt og fiske, festeavgift for hytter, jaktoppsynstjeneste til Verran Kommune, samt utleie av våre hytter. For første gang er inntektene på utleie av hytter på over 50.000,-

Inntektene fra stor og småviltjakt utgjør en betydelig del av våre inntekter. Vi hadde i 2013 tildelt 11 elger på våre 3 jaktfelt. Signalene for 2014 tyder på samme kvote som i 2013.

Egenkapitalen er ved utgangen av 2013 på kr: 1.403.984,- etter at overskuddet er disponert.

Styret har en person i 40% stilling som oppsyn og daglig leder. I tillegg har Verran Kommune leid noe tjeneste fra fjellstyret på kontroll under storviltjakta (oppsyn-veiing-kjeveinnsamling, osv) samt fallviltsarbeid.

Det har vært betydelig vedlikehold på båter i 2013. Dammen ved Sørenvatnet ble nok en gang reparert. Ellers har det også vært en del vedlikeholdsarbeid på hytter.

Småviltjaktkortsalget går meget godt, dette med bakgrunn i at vi har ganske bra med fuggel, samt at andre fjellstyrer valgte å innføre delvis fredning av rype i 2013. På grunn av dette fikk vi en god del «nye» jegere til vårt område.

Vi sliter fremdeles med å få en løsning på nøkkel til bommen ved Buavatnet. Vi har nå ventet på et endelig svar fra NVE i 4 år, og vi er blitt lovt svar i løpet av vår 2014. P.g.a dette er det ikke gjort noe mere med utbyggningsplanene ved Mefjellshytta.

Arbeidsmiljøet er godt og det har ikke vært skader i løpet av 2013.

Styret har hatt den nødvendige kjønnsbalansen slik at styret ikke har funnet det nødvendig med andre tiltak med hensyn til likestilling.

Styrets virksomhet forurenser ikke det ytre miljøet.

Årets overskudd går inn i oppbygging av egenkapital til fjellstyret.

 Verran 23/4-14.

Ole Tronstad. /s/ Odd Vidar Vandbakk. /s/ Eli B Skjelstad. /s/

Signar Berger. /s/ Leif Jåma. /s/ Ida Stuberg. /s/